Halina Górecka
Halina Sylwia Górecka (neiupõlvenimi Halina Richter, hiljem Halina Herrmann; sündinud 4. veebruaril 1938 Chorzówis) on Poola ja Saksamaa endine kergejõustiklane, jooksja. 1960. aastal Rooma olümpiamängudel kuulus Halina Górecka pronksi võitnud Poola 4×100 meetri jooksu teatevõistkonda. Neli aastat hiljem Tōkyō olümpiamängudel võitis ta 4×100 meetri teatejooksus Poola naiskonna koosseisus kuldmedali. 1968. aastal México olümpiamängudel esindas ta Lääne-Saksamaa naiskonda.